04.12.2020.

**Коми Республикаса Веськӧдлан котыр да Россияса кластеръяслӧн да технопаркъяслӧн ассоциация костын кырымалӧма ӧтувъя удж йылысь артмӧдчӧм**

Документсӧ кырымалісны Коми Республикаса Юралысь Владимир Уйба да Ассоциацияса директор Андрей Шпиленко.

Ёртасьӧмлӧн шӧр нырвизьяс лыдын – Коми Республикалысь вермасьны кужӧмсӧ да научно-техническӧй, инновационнӧй да промышленнӧй верманлунсӧ кыпӧдӧм могысь кластеръяс да технопаркъяс лӧсьӧдӧм да сӧвмӧдӧм; регионлысь промышленнӧй инфраструктура сӧвмӧдӧм да инвестиция позянлунъяссӧ кыпӧдӧм, инвесторъясӧс кыскӧм. Торъя тӧжд – преференциальнӧй нога асшӧр удж нуӧдан мутасъяс лӧсьӧдӧм.

«Коми Республикаын абуӧсь на технопаркъяс. Но миян регионлӧн зэв ыджыд инвестиция позянлун, - пасйис Владимир Уйба. – Эска, мый Коми Республика да Ассоциация костын кырымалӧм Артмӧдчӧмыс кутас отсавны збыльмӧдны национальнӧй проектъяс да сӧвмӧдны регионнымӧс социальнӧя да экономика боксянь».

«Ми заводитім нин збыльмӧдны тайӧ артмӧдчӧмсӧ. Россияса кластеръяслӧн да технопаркъяслӧн ассоциация нуӧдӧ Сыктывкарын регионса предприятиеяскӧд ӧтув ыджыд стратегическӧй сессия. Миян мог – бизнескӧд ӧттшӧтш талун нин аддзыны потенциальнӧй площадкаяс, кодъяс вермисны босьтны промышленнӧй технопарклысь статус. Артмӧдчӧм серти Ассоциация ёнмӧдас Коми Республикаын промышленнӧй кластеръяс лӧсьӧдӧм серти удж», - юӧртіс Андрей Шпиленко.

Сыктывкарӧ волігӧн А. Шпиленко ветліс ӧткымын промышленнӧй предприятие вылӧ да спикераліс Коми Республикаса асшӧр уджалысьяслы стратегическӧй сессия уджын. Сессиясӧ нуӧдісны ӧшым тӧлысь 3 лунӧ кластеръяс да технопаркъяс сӧвмӧдӧм тема серти «Менам бизнес» шӧрин отсӧгӧн.

Сессияӧ пырӧдчысьяс сёрнитісны Коми Республикаын промышленнӧй кластеръяс артмӧдан туй карта лӧсьӧдӧм йылысь. Россияса кластеръяслӧн да технопаркъяслӧн ассоциацияса экспертъяс висьталісны регионын промышленнӧй производство ышӧдан инструментъяс йылысь, на лыдын и канмусянь отсӧг сетан мераяс йылысь.

*Фотоыс: В. Шешкунаслӧн («Комиинформ» юӧр сетысь агентстволӧн); В. Бобырьлӧн*

04.12.2020.

**Подписано соглашение о сотрудничестве между Правительством Коми и Ассоциацией кластеров и технопарков России**

Документ подписали Глава Республики Коми Владимир Уйба и директор Ассоциации Андрей Шпиленко.

В числе основных направлений сотрудничества – создание и развитие кластеров и технопарков в целях повышения конкурентоспособности и развития научно-технического, инновационного и промышленного потенциала Республики Коми; развитие промышленной инфраструктуры и повышение инвестиционной привлекательности региона, привлечение инвесторов. Особое внимание будет уделено созданию территорий с преференциальными режимами ведения предпринимательской деятельности.

«На территории Республики Коми пока нет технопарков. Но наш регион обладает огромным инвестиционным потенциалом, - отметил Владимир Уйба. – Уверен, что подписание Соглашения между Республикой Коми и Ассоциацией будет способствовать эффективной реализации национальных проектов и социально-экономическому развитию региона».

«Мы уже приступили к реализации этого соглашения. В Сыктывкаре Ассоциация кластеров и технопарков России проводит большую стратегическую сессию с участием предприятий региона. И наша задача – уже сегодня вместе с бизнесом выявить потенциальные площадки, которые могли бы получить статус промышленного технопарка. В рамках соглашения Ассоциация усилит работу по созданию промышленных кластеров в Республике Коми», - сообщил Андрей Шпиленко.

В ходе визита в Сыктывкар А. Шпиленко посетил ряд промышленных предприятий и принял участие в качестве спикера в стратегической сессии для предпринимателей Республики Коми, которая состоялась 3 декабря при поддержке центра «Мой бизнес» по теме развития кластеров и технопарков.

Участники сессии обсудили разработку дорожной карты формирования промышленных кластеров в Республике Коми. Эксперты Ассоциации кластеров и технопарков России рассказали об инструментах стимулирования промышленного производства в регионе, в том числе о мерах государственной поддержки.

*Фото: В. Шешкунас (ИА "Комиинформ"); В. Бобырьлӧн*

1786